stanford-oval/wikipedia huggingface dataset:
רמתיים צופים
אזכור והיחס לרמה של שמואל

"רמתיים צופים" מוזכרת פעם אחת בתנ"ך, בתחילת ספר שמואל: ”וַיְהִי אִישׁ אֶחָד מִן הָרָמָתַיִם צוֹפִים מֵהַר אֶפְרָיִם וּשְׁמוֹ אֶלְקָנָה בֶּן יְרֹחָם בֶּן אֱלִיהוּא בֶּן תֹּחוּ בֶן צוּף אֶפְרָתִי”.
לדעת מספר פרשנים, רמתיים צופים של אלקנה, אביו של שמואל, היא הרמה של שמואל, בה חי ובה נקבר. בין המחזיקים בדיעה זאת, יוחנן אהרוני ויואל אליצור. לעומת זאת, אחרים הפרידו וטענו שהרמתיים צופים והרמה של שמואל הם שני מקומות שונים.
מהות השם

ישנם המייחסים את ה"צופים" בשם המקום למיקומה הגבוה, המאפשרת תצפית, שכן השימוש במילה "צופה" במשמעות תצפית רווח בתנ"ך, והשורש צ.פ.ה. אף משמש בתנ"ך בשמות של מקומות אחרים, כמו מצפָה.
הסבר נוסף ל"צופים" בשם המקום הוא שמו של סב סבו של אלקנה "צוף", שמשערים שייסד את המקום. בנוסף, מוזכרת גם האפשרות שה"צופים" מתייחס להיותה בארץ צוף, המוזכרת במשא חיפוש האתונות של שאול כחלק מסיפור משיחת שאול למלך.
היו שפירשו את המילה "רמתיים" כמתייחסת לשתי גבעות. כך, רמתיים של המאה ה-20 קרויה כך על שהוקמה על שתי גבעות שטוחות זו על יד זו.
זיהוי

יואל אליצור טוען כי רמתיים צופים והרמה של שמואל הם רמה בהר אפרים המוזכרת במקומות אחדים בתנ"ך. בעקבות הצמדה זו הוא טוען שאין לנו אפשרות לזהות את מיקומה המדויק, ויש למצוא אותה באזור ארץ צוף (אנ'), נווה צוף דהיום, ועל יד הכפר ביתילו, שמשמר את השם בית אל של הר אפרים.
יוחנן אהרוני מזהה את הרמה של שמואל ואת רמתיים צופים ברמה של בנימין.
יש סוברים שרמתיים צופים הוא יישוב קדום ליד קרני שומרון שבו צמד שיאים בולט ואוכף ביניהם, הנמצא לא רחוק משילה, ואחרים מזהים אותה עם רמלה בנחלת שבט דן.
"במשך תקופות ארוכות של צליינות, מסעות ומחקר הוזכרו זיהויים רבים ושונים לעיר רמתים צופים ולקבר שמואל". המחקר החדש נקט בגישה ביקורתית כלפי מסורות בכלל ובחר להסתמך על ממצאים באתרים.
רֶנְתִיס - בשמה הקדום רֶמְפתִיס אצל אוסביוס מקיסריה והירונימוס. זיהוי זה נתמך על ידי החוקרים יהודה אליצור ויהודה קיל אשר זיהו את רמתיים צופים המקראית ברנתיס, כ-12 ק"מ צפונית-מזרחית לנמל התעופה בן-גוריון. אולם יואל אליצור פקפק בהשערה זו, גם בשל מיקומה בשפלה.
בית רימא - ממזרח לרנתיס.
רינתיה - ליד לוד, לשעבר כפר ערבי, היום יישוב יהודי ממערב לרנתיס.
רמאללה - העיר נמצאת בתחום הר אפרים, ונוסדה כנראה על ידי מהגרים במאה ה-16. בזיהויה כרמתיים צופים תמך בן-ציון דינור, בהסתמכו על מידע אצל בנימין מטודלה. אולם אליצור טען כי הזיהוי אינו מבוסס.
חירב'ת שונה- ססמוך לכפר דיר עמר במערב בנימין.
רמלה - מסורת מהתקופה הצלבנית, המוזכרת אצל בנימין מטודלה.
סלווד - ליד הר חצור.
נבי סמואל - זיהוי מקובל בספרות הנוסעים, אך הזיהוי נשלל בספרות המחקר החדשה.
צובה - זיהוי זה הוצע בספרות הנוסעים, ונדחה על ידי החוקר ד"ר יואל אליצור.
א-ראם - זיהוי מקובל בספרות המחקר החדשה.
א-רמה - בצפון השומרון על יד סנור.
א-רמה - דרום מערב לבית לחם
רמת אל ח'ליל - או אלוני ממרא בחברון.
ראו גם

רמתיים (עיר קדומה)
רמה (שבט אפרים)
לקריאה נוספת

יואל אליצור, זיהויין של "ארץ צוף" ו"הרמה" עיר שמואל, בתוך: זאב ארליך (עורך), "...לפני אפרים ובנימין ומנשה...", קובץ מחקרים ותגליות בגאוגרפיה-היסטורית, ירושלים, המועצה האזורית מטה בנימין, תשמ"ה, עמ' 101–116.
איתן קליין וחזקי בצלאל, עיר מתקופת המקרא בח'רבת א-שונה ושאלת זיהויה של הרמתים צופים, 'על אתר', כסלו תשע"ג, הוצאת תבונות, מכללת הרצוג.
הערות שוליים

↑  ספר שמואל א', פרק א', פסוק א'
↑  ספר שמואל א', פרק ז', פסוק י"ז
↑  ספר שמואל א', פרק כ"ה, פסוק א'
1 2 3  יוחנן אהרוני, מחוז ילדותו של שאול, למרחב, 30 באפריל 1968
↑  ראו למשל: "אפך כמגדל הלבנון - צופה פני דמשק", מגילת שיר השירים, פרק ז', פסוק ה'
↑  ספר שמואל א', פרק א', פסוק א'
1 2  יהודה אליצור ויהודה קיל, אטלס דעת מקרא, ירושלים: מוסד הרב קוק, עמ' 8, 16, 196.
↑  ספר שופטים, פרק ד', פסוק ה'; ספר נחמיה, פרק י"א, פסוק ל"ג
↑  יואל אליצור, ‏קול ברמה נשמע ושאלת קבורת רחל, באתר "דעת"
↑  יואל אליצור, זיהויין של "ארץ צוף" ו"הרמה" עיר שמואל, לפני אפרים מנשה ובנימין
↑  יואל אליצור, זיהויין של "ארץ צוף" ו"הרמה" עיר שמואל, עמ' 108.
↑  יואל אליצור, זיהויין של "ארץ צוף" ו"הרמה" עיר שמואל, עמ' 110.
↑  יואל אליצור, זיהויין של "ארץ צוף" ו"הרמה" עיר שמואל, עמ' 111.
↑  בן-ציון לוריא, ירושלים, מחקרי ארץ ישראל, ה', כ"ה.
↑  יואל אליצור, שמות מקומות קדומים בארץ ישראל, השתמרותם וגלגוליהם, ירושלים: הוצאת יד יצחק בן-צבי והאקדמיה ללשון העברית, תש"ע 2010, עמ' 8.
↑  למשל: בנימין מזר, ערים וגלילות בארץ ישראל, עמ' 81.
↑  אצל יהוסף שוורץ, תבואות הארץ, עמ' קפ"ט.
| --- | --- |
בקרת זהויות :  NLI: 987007407677005171
רפאגליניד

|  נתונים כימיים |
| --- | --- |
 מסה מולרית:  452.267508 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 מזהים
 קוד ATC:  A10BX02 
 מספר CAS:  135062-02-1
 PubChem:  65981
 ChemSpider:  59377
 
רפאגליניד

רפאגליניד  (repaglinide) היא תרופה הגורמת לשחרור אינסולין על ידי הלבלב.
רפאגליניד משמשת לטיפול בחולי סוכרת שאינה תלויה באינסולין (סוכרת סוג 2). ניתן להשתמש ברפאגליניד לבד או בשילוב עם metformin. את הטיפול התרופתי יש לשלב ביחד עם דיאטה מתאימה והתעמלות.
רפאגליניד שייכת למשפחה חדשה של תרופות (מגליטינידים), והיא מדמה את אופן הפעולה של האינסולין בגוף. רפאגליניד מאופיינת בזמן התחלת פעולה מהיר, ומעודדת הפרשת אינסולין רק כאשר רמות הסוכר בגוף עולות. על כן היא נלקחת מיד לפני הארוחות. כמו כן, לרפאגליניד משך זמן השפעה קצר, כך שהאינסולין מופרש רק כאשר יש צורך בכך (כלומר בזמן הארוחה).
מנגנון פעולה

רפאגליניד גורמת לשחרור אינסולין מהלבלב על ידי סגירת תעלות אשלגן תלויות ATP הנמצאות בקרום התא שלי תאי בטא בלבלב. על ידי כך גורמת לדיפוליריזציה של תאי הבטא ופתיחת תעלות הסידן, מה שגורם לזרימת סידן אל תוך התאים ושחרור אינסולין.
תופעות לוואי

תרופה זו נסבלת היטב בדרך כלל. יחסית לתרופות אחרות לטיפול בסוכרת השכיחות של ירידה מסוכנת ברמת הסוכר בדם נמוכה מאוד.
תגובה עם תרופות אחרות

נוגדי סוכרת אחרים, מעכבי MAO, חוסמי בטא לא סלקטיביים, מעכבי ACE, סאליצילאטים, נוגדי דלקת שאינם סטרואידים, אוקטראוטיד, אלכוהול, סטרואידים אנאבוליים: 
תרופות אלו מגבירות את ההשפעה ההיפוגליקמית של רפאגליניד.
גלולות נגד הריון, תיאזידים, קורטיקוסטרואידים, הורמוני תירואיד, תרופות סימפאתומימטיות: 
תרופות אלו מפחיתות את ההשפעה ההיפוגליקמית של רפאגליניד. 
תרופות ממשפחת חוסמי בטא: עלולות למסך תסמינים של היפוגליקמיה. יש להשגיח בקפידה על רמות הסוכר בדם.
מידע והוראות שימוש

אופן נטילת התרופה:
טבליות.
תדירות וזמן נטילה
יש ליטול את התרופה עד חצי שעה לפני כל ארוחה, עד 4 פעמים ביום.
טווח המינון:
מינון התחלתי: 0.5 מ"ג למנה. מינון התחלתי במידה ורפאגליניד מחליפה תרופה אחרת: 1 מ"ג למנה. מינון מרבי למנה: 4 מ"ג (לא יותר מ 16 מ"ג ליום). המינון לתרופה מותאם עבור כל חולה עד אשר מושגות רמות סוכר נורמליות. יש לחכות לפחות שבוע בין כל שינוי במינון.
תחילת השפעה:
תוך 30 דקות.
משך השפעה:
ההשפעה קיימת בכל זמן הארוחה. התרופה מופרשת מהגוף לאחר 4 שעות.
תזונה:
ניתן ליטול את התרופה מיד או עד חצי שעה לפני כל ארוחה.
אחסון:
מנה שנשכחה:
אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל, לפני הארוחה. אין לקחת מנה כפולה.
הפסקת התרופה:
אין להפסיק את התרופה בלי להיוועץ ברופא; הפסקתה עלולה להחמיר את הסוכרת.
מינון עודף:
יש לפנות לחדר מיון. מינון עודף עלול להביא לירידה מוגזמת ברמת הסוכר בגוף (היפוגליקמיה) ולתסמינים כגון: סחרחורת, הזעה, רעד, כאבי ראש. יש לקחת מיד מזון או משקה עתיר סוכר. דרושים אמצעי חירום אם מופיעים התקפי עווית או איבוד הכרה.
אזהרות מיוחדות

היריון: אין מספיק מידע לגבי בטיחות השימוש בתרופה בנשים הרות. יש לשקול את יתרונות התרופה לעומת הסיכון לעובר. (C)
הנקה: התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים: בטיחות השימוש בתינוקות ובילדים לא נקבעה. מומלץ להיוועץ ברופא הילדים.
קשישים: ייתכן שיהיה צורך בהפחתת המינון.
נהיגה: אין בעיות ידועות.
אלכוהול: מומלץ להימנע משתיית אלכוהול בזמן נטילת תרופה זו. השילוב של אלכוהול עם תרופה זו עלול להיות מסוכן.
פרטי טיפול בתרופה לטווח ארוך: דרוש ניטור סדיר של רמת הסוכר. היכולת של תרופות רבות נגד סוכרת להפחית את רמות הסוכר בדם עלולה לפחות עם הזמן. הסיבה לכך אינה לגמרי ברורה, אולם קשורה ככל הנראה להתקדמות המחלה או לירידה בתגובת הגוף לתרופה.
ניתוח והרדמה כללית: דווח לרופא במקרה של: מחלת כליה, מחלת כבד, זיהום כלשהו
השפעת שימוש ממושך: דרוש ניטור סדיר של רמת הסוכר. היכולת של תרופות רבות נגד סוכרת להפחית את רמות הסוכר בדם עלולה לפחות עם הזמן. הסיבה לכך אינה לגמרי ברורה, אולם קשורה ככל הנראה להתקדמות המחלה או לירידה בתגובת הגוף לתרופה.
שולמית איתן

אין תמונה חופשית
שולמית (שולה) איתן (2 באוקטובר 1927 – 30 ביולי 2014) הייתה מחנכת, סופרת ומשוררת ילדים ומבוגרים ישראלית.
ביוגרפיה

איתן נולדה בשנת 1927 בארץ ישראל, נכדתו של העיתונאי העברי והרב הארץ-ישראלי יעקב גולדמן.
היא למדה בגימנסיה הרצליה בתל אביב, מאוחר יותר במכללה לחינוך ע"ש דוד ילין ובמחלקה לתיאטרון באוניברסיטת תל אביב.
לאיתן תואר שני בספרות, בתיאטרון ובאמנות.
לימדה בבתי ספר ובמכללות והדריכה חוגים דרמטיים.
פרסמה מאמרים בנושאי חינוך, מחזות וסיפורים לילדים ולמבוגרים בעיתוני ילדים, בעיתונות פדגוגית ובכתבי עת ספרותיים, ועיבדה תסכיתים לילדים ב"קול ישראל".
עיבדה חומר ספרותי עבור ילדים, פעוטות וילדי חינוך מיוחד עבור משרד החינוך והטלוויזיה הלימודית.
פרסמה ספרים רבים לילדים, שירה וסיפורים למבוגרים.
ספריה

דני רוצה להיות סופר: כ"ב סִפורים לארבע עונות השנה; ציורים: בינה גבירץ, תל אביב: מ' ניומן ('נורית'), תשט"ז.
יון-יונים: 27 שירים, סִפורים ואגדות לחול ולמועד, תל אביב: יסוד, תש"ך.
רביטל: סִפורים לילדים; הציורים: לאה פלד, תל אביב: מסדה, 1964.
נטע מרחוב הוורדים; ציורים: חוה עמית, ירושלים: כתר ('ראשית הקריאה'), 1985.
לכל אחד לילו: שירים, תל אביב: י’ גולן, תשנ"א 1991.
מאחורי השפופרת: סיפורים, תל אביב: רשפים, תשנ"ח 1998.
גופי-לי; אירו: חנה וגרשון פליישר, תל אביב: גוונים, תשס"ב 2002.
בעריכתה

שולמית איתן ורבקה רייכנברג, לקט פרקי קריאה לחינוך המיוחד: בליווי הערות דידקטיות, פתח תקווה: אגודת ידידי בית המדרש למורים ולגננות ע"ש אליעזר שיין ('קונטרסים לחינוך ולהוראה', ג), תשמ"א 1981.
חרוזים: קובץ שירים וסיפורים לפעוטות; ליקטה, קישרה וערכה: שולה איתן; עיצבה ואיירה: פפי מרזל, קריית גת: דני ספרים, 1996.
שולה איתן (עורכת), איזה יום שמח; איור: יונת קציר-גולן, תל אביב: עם עובד, תש"ס 2000. (שירים לילדים)
לקריאה נוספת

שולה איתן באתר WorldCat
משה גרנות, לקסיקון היסטורי של הסופרים העבריים מאז תש"ח (1948), אגודת הסופרים העבריים במדינת ישראל, דני ספרים הוצאה לאור, 2002
הערות שוליים

↑  ג. קרסל, ספריו האחרונים של תדהר, דבר, 23 ביוני 1961 (פסקה אחרונה).
↑  שולמית איתן ב"לקסיקון הספרות העברית החדשה".
↑  ביקורת: יהודה בורלא, ספר נעים לילדים, דבר, 27 באפריל 1956.
| --- | --- |
בקרת זהויות :  NLI: 987007517002405171  LCCN: nr91014056  VIAF: 58935034   WorldCat (עם VIAF): 58935034 
ערך זה הוא קצרמרבנושא משוררים ישראלים. אתם מוזמנים לתרום לוויקיפדיה ו.
שבר ענן (סרט)

| --- | --- |

 בימוי:  ת'ום פיטצ'ג'ראלד 
 הופק בידי:  Emotion Pictures
 תסריט:  ת'ום פיטצ'ג'ראלד 
 שחקנים ראשיים:  אולימפיה דוקאקיס   ברנדה פריקר   ריאן דוקט
 מדינה:  קנדה   ארצות הברית
 חברת הפקה:  Emotion Pictures 
 חברה מפיצה:  Sidney Kimmel Entertainment, אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  16 בספטמבר 2011
 משך הקרנה:  93 דקות
 שפת הסרט:  אנגלית
 סוגה:  דרמה קומית, סרט דרמה, סרט להט"בי 
 www.cloudburstmovie.com
 דף הסרט ב־IMDb
 
שבר ענן (באנגלית: Cloudburst) הוא סרט קולנוע קנדי-אמריקאי מסוג קומדיה רומנטית משנת 2011 המבוסס על מחזה באותו שם ועוסק בזוג לסביות קשישות היוצאות למסע דרכים בדרך לקנדה על מנת להינשא.
עלילה

סטלה ודוט הן זוג לסביות קשישות המתגוררות במיין. דוט היא עיוורת, ובאחד הימים כשהן הולכות לישון היא נופלת ממיטתן ושוברת את אגנה. נכדתה של דוט גורמת לה לחתום על מסמך אפוטרופוסות ומנסה לאשפז אותה בבית אבות נגד רצונה.
סטלה פורצת לבית האבות ומשחררת את דוט והן מחליטות יחד לנסוע לקנדה על מנת להתחתן. בדרכן הן אוספות את פרנטיס, רקדן צעיר הנוסע לבקר את אימו הגוססת בקנדה.
כשהן מגיעות לביתה של אמו של פרנטיס מסתבר שהיא לא רוצה בנוכחתו והן מחליטות לצרפו להמשך מסען ולתת לו להיות השושבין שלהן.
פרסים

הסרט זכה בפרסים רבים בפסטיבלי סרטים שונים ברחבי העולם.
שחקנים

אולימפיה דוקאקיס - סטלה
ברנדה פריקר - דוט
ריאן דוקט - פרנטיס
הערות שוליים

↑  Cloudburst - Awards, Imdb.
שיטת ברינל

שיטת ברינל (Brinell Scale) היא שיטה לבדיקת קשיות מתכות. השיטה בודקת את התנגדות המתכת לחדירת חומר זר (חודרן) לתוכה. באמצעות בדיקה זו ניתן לקבוע תכונות טכנולוגיות ומכניות של החומר.
שיטת ברינל קרויה על שם ממציאה, המהנדס השוודי יוהאן אוגוסט ברינל (Johan August Brinell). היא הומצאה בשנת 1900 והייתה השיטה הראשונה לבדיקת קשיות החומר.
בשיטת ברינל, בדומה לשיטת ויקרס, המדידה מתבצעת עבור העקבה שמשאיר החודרן במשטח הנבדק, ועל פי קוטרה ניתן לקבוע את קשיות החומר ביחידות BHN ‏(Brinell Hardness Number, מסומן גם כ-HB).
החודרן הסטנדרטי בשיטה זו הוא כדור פלדה בקוטר של 10 מ"מ הפועל בכח של 3000 קג"כ למשך 30 שניות. עומס הפעולה של החודרן משתנה לפי קשיות החומר; עבור חומרים רכים העומס המופעל נמוך, ועבור חומרים קשים משתמשים בחודרן העשוי מקרביד הטונגסטן במקום חודרן הפלדה.
שיטה זו מאפשרת לחשב את קשיות החומר, והיא מהירה, זולה ופשוטה יחסית לשיטות אחרות. חסרונה העיקרי הוא שמדידת קוטר העקבה נעשית על ידי הבודק ואינה בהכרח מדויקת.
הנוסחה המשמשת לחישוב קשיות לפי מספר ברינל היא:
כאשר:
\ P - העומס המופעל - [Kg]
\ D - קוטר החודרן [mm]
\ d - קוטר העקבה [mm] (ממוצע חשבוני בין d1 ל-d2)
על מנת לקבל תוצאות אמינות בשיטה זו, יש להקפיד על כך שפני השטח יהיו נקיים וניצבים לחודרן, ועובי המשטח הנבדק יהיה גדול מ-10 פעמים עומק העקבה. המדידות צריכות להתבצע רחוק משולי המשטח ובמרחק מה בין שתי בדיקות מכיוון שבדיקה אחת משפיעה על חברתה מבחינת הקשיית מעוותים, והחודרן בו משתמשים חייב להיות קשה יותר מהחומר הנבדק.
שברוטן (גבינה)

| --- | --- |

 
 מאכלים
 סוג:  גבינה צרפתייה, גבינת חווה, גבינה דחוסה לא מבושלת, גבינת עיזים, גבינה מחלב נא 
 אזור מוצא:  סבואה, סבואה עילית 
 מוצא:  צרפת 
 מרכיבים עיקריים:  חלב גולמי, חלב עיזים 
 גבינות
 ייצור כולל:  58 טונה (נכון ל־2017) 
 תו תקן:  כינוי מקור מבוקר, כינוי מקור מוגן 
 
שברוטן (בצרפתית: Chevrotin) היא גבינה רכה על בסיס חלב עיזים המיוצרת באזור ההיסטורי של סבויה (צרפת). מאז 2002 יש לה הסמכת כינוי מקור מבוקר (AOC).
ייצור

שברוטן מיוצרת מאז המאה ה-17 למרגלות הרי האלפים הצרפתיים של מחוזות Savoyard Chablais, Bauges ו-Chaîne des Aravis. הנוף מציב קשיים בחקלאות, עם שיפועים תלולים, אקלים לח ואדמה בשיכבה דקה המבוססת על אבן גיר התומכת בצמחייה מוגבלת. החיות המבויתות היחידות שיכולות לאכול שם הן עיזים שמסוגלות להסתובב באותו ביטחון עצמי כמו צפיר האלפים (סוג של יעל) שחיים קרוב יותר לפסגות ההרים. שברוטן עשויה מחלב עיזים מסונן אך לא מפוסטר. על מנת לייצר גבינה העומדת בקריטריונים של AOC, החלב חייב להיות מיוצר על ידי עדר של לפחות 80% מהעיזים בו הן מגזע אלפיני.
הגבינה היא גבינה טרייה עם תקופת התישנות קצרה בלבד. הייצור נוטה להיות תהליך ארטיזנלי בקנה מידה קטן. הגבינה צריכה לכל הפחות שלושה שבועות כדי להבשיל. זה מתרחש על מדפי עץ אורן, ובזמן ההבשלה הופכים כל גבינה ושוטפים אותה בתמלחת שלוש פעמים בשבוע. שברוטן קיבל את הכינוי מקור מבוקר (Appellation d'Origine Contrôlée) ואת הכינוי מקור מוגן (AOP) בשנת 2002.
המראה החיצוני

הגבינה לובשת צורה של גליל פחוס בקוטר 9–12 ס"מ ובעובי של 3–4.5 ס"מ. הגליל שוקל בדרך כלל 250–350 גרם. שברוטן כולל ציפוי דק של חום-אדמדם רך, לא שונה מהקליפה של גבינות ידועות יותר כמו מינסטר. שברוטן נראה דומה לרבלושון שמיוצרת באותם אזורים של סבויה, תוך שימוש בתהליכים דומים, אך מיוצרת למטה בעמקים באמצעות חלב פרה.
טעם

הגבינה בעלת טעם מלא עם חמיצות ארומטית המזכירה את עשבי הבר הנכללים בתזונת האביב והקיץ של עיזי ההרים. ניתן לאכול שברוטין עם לחם בארוחת הבוקר, או כחלק ממגש גבינות בסוף הארוחה העיקרית. העונה הטובה ביותר שבה כדאי לאכול שברוטן היא בדרך כלל בין מאי לבין ספטמבר, כחמישה שבועות לאחר הייצור, אך ניתן ליהנות ממנה בכל עת גם בין אפריל לבין נובמבר. במהלך חודשי החורף, העיזים מוחזקות בסככות ותזונתן היא על ידי חציר שאינה מייצרת את הטעם העדין המבוסס על העשבים שעבורו חובבים מעריכים את השברוטן.
הערות שוליים

↑  Dr. Catherine Donnelly (2016). The Oxford Companion to Cheese. Oxford University Press. pp. 163–164. ISBN 9780199330904. נבדק ב-5 בספטמבר 2019. {{cite book}}:  (עזרה)
1 2  Avis relatif à l'approbation par la Commission européenne de la modification du cahier des charges de l'appellation d'origine protégée « Chevrotin »
רסידאת אדלקה

רסידאת אדלקה (באנגלית: Rhasidat Adeleke; נולדה ב-29 באוגוסט 2002) היא אתלטית אירית. סגנית אלופת אירופה (רומא 2024) ואלופת המכללות (2023) בריצת 400 מטר. נוסף לכך, היא שיאנית אירלנד בריצות מ-60 מטר ועד 400 מטר.
ביוגרפיה

אדלקה נולדה וגדלה בדבלין להורים ממוצא ניגרי. היא למדה והתאמנה באוניברסיטת טקסס באוסטין.
ביוגרפיה > 2017

בפסטיבל האולימפי האירופי לנוער שנערך בגיור, הונגריה בסוף יולי 2017 היא זכתה במדליית כסף בריצת 200 מטר בתוצאה של 23.81 שניות.
ביוגרפיה > 2018

באליפות אירופה עד גיל 18 שנערכה בגיור בתחילת יולי 2018 היא זכתה במדליית זהב בריצת 200 מטר בתוצאה של 23.52 דקות.
ביוגרפיה > 2019

בפסטיבל האולימפי האירופי לנוער שנערך בבאקו, אזרבייג'ן בסוף יולי 2019 היא זכתה בשתי מדליות זהב, בריצת 100 מטר בתוצאה של 11.70 שניות ובריצת 200 מטר בתוצאה של 23.92 שניות.
ביוגרפיה > 2021

באליפות אירופה עד גיל 20 שנערכה בטאלין, אסטוניה ביולי 2021 היא זכתה בשתי מדליות זהב, בריצת 100 מטר בתוצאה של 11.34 שניות ובריצת 200 מטר בשיא לאומי חדש של 22.90 שניות.
ביוגרפיה > 2022

באליפות אירופה שנערכה במינכן, גרמניה ביולי 2022 היא סיימה במקום חמישי בריצת 400 מטר בשיא לאומי חדש של 50.53 שניות. באליפות העולם שנערכה ביוג'ין, אורגון היא סיימה במקום תשיעי בריצת 400 מטר בתוצאה של 50.81 שניות.
ביוגרפיה > 2023 > אלופת המכללות

באליפות המכללות שנערכה בסקרמנטו, קליפורניה היא זכתה במדליית זהב בריצת 400 מטר בשיא לאומי חדש ובתוצאה השלישית בטיבה בעולם באותה העת 49.20 שניות, לפני בריטון וילסון (49.64 שניות).
ביוגרפיה > 2024 > סגנית אלופת אירופה

באליפות אירופה שנערכה ברומא, איטליה ביוני 2024 זכתה במדליית כסף בריצת 400 מטר בשיא לאומי חדש של 49.07 שניות, אחרי נטליה קצ'מרק מפולין (48.98 שניות) ולפני לייקה קלאפר מהולנד (50.08 שניות).
שיאים אישיים > אצטדיון

ריצת 100 מטר: 11.31 שניות (2021)
ריצת 200 מטר: 22.34 שניות (2023), שיא אירלנד
ריצת 400 מטר: 49.07 שניות (2024), שיא אירלנד
שיאים אישיים > אולם

ריצת 60 מטר: 7.17 שניות (2022), שיא אירלנד
ריצת 200 מטר: 22.52 שניות (2023), שיא אירלנד
ריצת 400 מטר: 50.33 שניות (2023), שיא אירלנד
ריוחזאוריים

| ריוחזאוריים |
| --- | --- |
 איור של ריוחזאורוס
תקופה
טריאס עליון 228–213 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: ריוחזאוריים
שם מדעי
 Riojasauridae

ריוחזאוריים (שם מדעי: Riojasauridae) היא משפחה של דינוזאורים דמויי זאורופודים, אשר חיו במשך סוף הטריאס שלפני 228 עד 213 מיליון שנה מזמננו. המשפחה כוללת 2 סוגים: הריוחזאורוס שהתגלה בפארק איסצ'יגואלסטו בארגנטינה והאאוקנמזאורוס (Eucnemesaurus) שהתגלה בתצורת אליוט (אנ'), הכף המזרחי שבדרום אפריקה. הקבוצה תוארה למדע בשנת 2007 בידי החוקר הדרום-אפריקני אדם מ. ייטס.
בני המשפחה היו מעט יותר גדולים ממינים קדומים כמו הגואייבסזאוריים והתקודונטוזאורוס, ודומים לפלטאוזאוריים, אך בעיקר קרובים למסוספונדיליים. הם היו אוכלי צמחים שאולי היו דו-רגליים ואולי היו מגושמים מדי ונעו על ארבע, עם אורך של 10 מטרים ומשקל של 3 טון לערך. בכך הם היו מהגדולים ביותר שבדינוזאורי הטריאס.
סוגים

אאוקנמזאורוס (Eucnemesaurus)
ריוחזאורוס (Riojasaurus)
שיטת ברדפורד

מבחנות ניסוי הכוללות ריאגנט ברדפורד לבד (שמאל) וריאגנט עם ליזוזים (ימין)
שיטת ברדפורד היא שיטה ספקטרוסקופית למדידת ריכוז חלבון. השיטה מתבססת על השינוי בצפיפות האופטית של חומר הצבע קומסי, כתוצאה מתגובתו עם חומצות אמיניות בסיסיות וחומצות בעלות שיירים ארומטיים שמרכיבות את החלבון. לכן, היא יחסית ותלויה בהרכב החומצות האמיניות של החלבון הנמדד.
חומר הצבע קומאסי, שבטרם התגובה צבעו חום-אדום, תורם אלקטרון לקבוצות הניתנות ליינון בחלבון, דבר הגורם לשינוי במבנה המרחבי של החלבון וחשיפת האזורים ההידרופוביים שלו. אזורים אלה במבנה השלישוני של החלבון נקשרים בקשרי ואן דר ואלס לצדדים הלא-קוטביים של חומר הצבע, ובכך מקרבים בין הקבוצות האמיניות החיוביות למטען השלילי של חומר הצבע. התגובה עם החלבון גורמת לשינוי צבעו של חומר הצבע לכחול. עצמת הצבע (הצפיפות האופטית שלו) יחסית לריכוז החלבון בתמיסה. הצפיפות האופטית נמדדת בספקטרופוטומטר  באורך גל של 595 ננומטר, אורך הגל בו הצפיפות האופטית מקסימלית.
יתרונה של שיטת ברדפורד הוא בכך שהיא מדייקת יותר בקביעת ריכוז חלבון בתערובת חלבונים, ופשוטה יותר למדידת דוגמאות רבות. לעומת זאת, השיטה מצריכה הכנת עקום כיול, בניגוד, למשל, לשיטת כימות החלבון בעזרת בליעת קרני UV. כמו כן, הטווח הליניארי שממנו ניתן להסיק את ריכוז החלבון בתמיסה הוא קצר יחסית, ולכן יש צורך בביצוע מספר מיהולים בדרך לטווח זה.
לקריאה נוספת

Bradford, M. M. (1976) A Rapid and Sensitive Method for the Quantitation of Microgram Quantities of Protein Utilizing the Principle of Protein-Dye Binding.  Anal. Biochem. 72:248-254.
Zor, T. and Selinger, Z (1996) Linearization of the Bradford protein assay increases its sensitivity: theoretical and experimental studies. Anal. Biochem. 236:302-8
רופרט פרייזר

| --- | --- |
אין תמונה חופשית
 לידה:  12 במרץ 1947 (בן 77) הממלכה המאוחדת 
 מדינה:  הממלכה המאוחדת 
 תקופת הפעילות:  מ-1970 
 פרופיל ב-IMDb
 
רופרט פרייזר (באנגלית: Rupert Frazer; נולד ב-12 במרץ 1947) הוא שחקן בריטי.
ביוגרפיה

בתיאטרון שיחק פרייזר בתיאטרון סיטיזנס, בתיאטרון רויאל קורט, ובתיאטרון המלכותי הלאומי. ב-1975 הופיע בתפקיד הראשי בהפקה הבריטית של המחזה "Thyestes" מאת סנקה. עוד השתתף בהפקה של "המלך ליר", בתפקיד פרדיננד במחזה "הסערה", ובמחזה "טמבורליין".
פרייזר הופיע בסרטו של ריצ'רד אטנבורו "גנדי" משנת 1982. הוא גילם את אביו של הגיבור ג'ים (כריסטיאן בייל) בסרטו של סטיבן ספילברג "אימפריית השמש" מ-1987.
בטלוויזיה שיחק פרייזר בתפקיד פיליפ קסטלאק בסדרה "Penmarric" מ-1979, אלג'רנון מונקריף (אלג'י) בהפקה טלוויזיונית מ-1986 למחזה "חשיבותה של רצינות" מאת אוסקר ויילד, דייל בסרט "The Girl in a Swing", לורד אלכסנדר מונטפורד בסדרה "בית אליוט", ובתפקיד נוויל צ'מברלין בפרק בעונה השישית של הסדרה "אחוזת דאונטון".
הערות שוליים

↑  O'Donnell, Monica M. (1986). Contemporary theatre, film and television: a biographical guide featuring performers, directors, writers, producers, designers, managers, choreographers, technicians, composers, executives, dancers, and critics in the United States and Great Britain : a continuation of Who's who in the theatre. Includes cumulative index containing references to Who's who in the theatre, 17th edition (באנגלית). Gale Research Co. p. 101. ISBN 978-0-8103-2065-9. נבדק ב-4 במרץ 2020. FRAZER, Rupert 1947- PERSONAL: Born March 12, 1947, in England {{cite book}}:  (עזרה)
↑  Dunn, Kate (1998). Exit through the fireplace : the great days of the rep. J. Murray. pp. 258. ISBN 9780719554759.
↑  Davis, Peter J (2003). Seneca : Thyestes. Duckworth Books. p. 31. ISBN 0715632221.
↑  Maley, Willy; Murphy, Andrew (2004). Shakespeare and Scotland (באנגלית). Manchester University Press. p. 181. ISBN 978-0-7190-6637-5. נבדק ב-4 במרץ 2020. {{cite book}}:  (עזרה)
↑  Kabatchnik, Amnon (2014). Blood on the Stage, 480 B.C. to 1600 A.D.: Milestone Plays of Murder, Mystery, and Mayhem (באנגלית). Rowman & Littlefield. p. 172. ISBN 978-1-4422-3548-9. נבדק ב-4 במרץ 2020. {{cite book}}:  (עזרה)
↑  "Tempest, The · British Universities Film & Video Council". bufvc.ac.uk. BUFVC. נבדק ב-10 במרץ 2020. {{cite web}}:  (עזרה)
↑  Attenborough, Richard (1982). In search of Gandhi (באנגלית). Bodley Head. p. 234. נבדק ב-4 במרץ 2020. {{cite book}}:  (עזרה)
↑  Morris, Nigel (2017). A Companion to Steven Spielberg (באנגלית). John Wiley & Sons. p. 231. ISBN 978-1-118-72691-4. נבדק ב-4 במרץ 2020. {{cite book}}:  (עזרה)
↑  Friedman, Lester D. (2010). Citizen Spielberg (באנגלית). University of Illinois Press. pp. 199–200. ISBN 978-0-252-09129-2. נבדק ב-4 במרץ 2020. {{cite book}}:  (עזרה)
↑  Howes, Keith (1993). Broadcasting it : an encyclopaedia of homosexuality in film, radio and TV in the UK 1923-1993. London ; New York, NY : Cassell. pp. 608–609. ISBN 9780304327003. נבדק ב-7 במרץ 2020. {{cite book}}:  (עזרה)
↑  Cortese, Anthony Joseph Paul (2006). Opposing Hate Speech (באנגלית). Greenwood Publishing Group. p. 194. ISBN 978-0-275-98427-4.
↑  "The Listener". The Listener (magazine) (באנגלית). British Broadcasting Corporation. במאי 1988. נבדק ב-4 במרץ 2020. Rupert Frazer had the tone right, and could have passed for a refugee from another and more appropriate generation of acting {{cite news}}:  (עזרה)
↑  Nash, Jay Robert; Ross, Stanley R. (1990). The Motion Picture Guide 1990 Annual: The Films of 1989 (באנגלית). Cinebooks. p. 93. ISBN 978-0-933997-29-5.
↑  Cinefantastique (באנגלית). F.S. Clarke. 1991.
↑  "The House of Eliott - S2 - Episode 11". Radio Times (באנגלית). נבדק ב-4 במרץ 2020. {{cite web}}:  (עזרה)
↑    Gerard O Donovan,Gerard Odonovan, ‏Will Lord Grantham survive? Six Downton Abbey talking points, The Telegraph, 18 October 2015
| --- | --- |
בקרת זהויות :  ISNI: 0000 0003 7205 8941  LCCN: no2007148212  VIAF: 7146030525135860878   WorldCat (עם VIAF): 7146030525135860878
שיטת ברגר

שיטת ברגר היא דרך להתרת שוויון נקודות על מנת לקבוע את דירוג הזוכים בתחרות שחמט. השיטה נקראת על שם יוהאן ברגר. מחוץ לישראל, במקומות מסוימים, השיטה נקראת גם על שם ויליאם זוננבורן, "זוננבורן-ברגר". נמצא גם השם הנדיר "ציון נוישטטל", על שמו של הרמן נוישטטל. מקרה מפושט של השיטה הוצע על ידי אוסקר גלבפוס בשנת 1873 בעקבות תוצאות תחרות וינה.